Gandia reprén el procés per incorporar 13 nous agents de mobilitat a la Policia Local
16 juliol 2020

## Gandia reprén el procés per incorporar 13 nous agents de mobilitat a la Policia Local16 juliol 2020Última actualització: 14 juliol 2025

![](../gestion/img/_AO_2448-copia.jpg)  
  

El regidor delegat de Seguretat i Mobilitat, **Nacho Arnau** ha informat aquest matí que el procés de selecció destinat a incorporar a 13 nous agents de la Policia Local en el torn de mobilitat ha estat représ després d'haver estat suspés a causa de la COVID-19.

"_El procés es va reprendre després de finalitzar l'estat d'alarma. Ja ha finalitzat l'última prova i ja s'ha realitzat la proposta de resolució per part de Tribunal al departament de Recursos Humans que ha emés la corresponent resolució on es fixa l'inici de la prova de selecció dels nous agents per al pròxim 18 d'agost_" va explicar Arnau.

El regidor ha volgut destacar l'esforç que s'està realitzant des de l'actual executiu per incorporar nous membres a la Policia Local. "V_olem augmentar encara més la seguretat ja existent al municipi. Gandia es troba entre les ciutats més segures de la Comunitat Valenciana i continuarem treballant per pal·liar l'envelliment de la plantilla. La nostra aposta com a govern municipal per la seguretat és ferma i la millor prova és dotar de personal i de recursos a la Policia Local_".

[Twittear](https://twitter.com/share)